

**ประกาศสภาองค์การบริหารส่วนตำบลกุแหระ**

เรื่อง รายงานผลการประชุมสภาสมัยวิสามัญ สมัยที่ 1 ครั้งที่ ๑ ประจำปี พ.ศ. ๒๕63

**\*\*\*\*\*\*\*\*\*\*\*\*\*\*\*\*\*\***

ตามที่สภาองค์การบริหารส่วนตำบลกุแหระได้กำหนดให้มีการประชุมสภาสมัยสามัญ สมัยที่ 1 ครั้งที่ ๑ ประจำปี ๒๕63 เมื่อวันที่ 29 กรกฎาคม ๒๕63 เวลา ๑0.๐๐ น. ณ ห้องประชุมสภาองค์การบริหารส่วนตำบล ตามมาตรา ๕๓ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และแก้ไขเพิ่มเติมจนถึงปัจจุบัน นั้น

จึงอาศัยอำนาจตามความนัยมาตรา ๕๓ และมาตรา ๕๔ แห่งพระราชบัญญัติสภาตำบลแล

องค์การบริหารส่วนตำบล พ.ศ. ๒๕๓๗ ประกอบกับข้อ ๓๓ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ ประธานสภาองค์การบริหารส่วนตำบลกุแหระ จึงได้ปิดประกาศรายงานผลการประชุมที่สภาท้องถิ่นมีมติรับรองแล้วให้ประชาชนทราบ

จึงประกาศให้ทราบโดยทั่วกัน

ประกาศ ณ วันที่ 3 กรกฎาคม พ.ศ. ๒๕63

( นายไพรสุริยันต์ ชำนาญกิจ )

ประธานสภาองค์การบริหารส่วนตำบลกุแหระ

**(สำเนา)**

**รายงานการประชุมสภาองค์การบริหารส่วนตำบลกุแหระ**

**สมัยวิสามัญ สมัยที่ 1 ครั้งที่ 1/๒๕63**

**วันที่ 29 มิถุนายน ๒๕63**

**เวลา 10.00 น.**

**ณ ห้องประชุมสภาองค์การบริหารส่วนตำบลกุแหระ**

**\*\*\*\*\*\*\*\*\*\*\*\*\*\*\*\***

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| 1  2  3  4  5  6  7  8  9  10  11  12  13  14  15 | นายไพรสุริยันต์ ชำนาญกิจ  นายอัมรินทร์ ใจดี  นายสุพรชัย แผ่นศิลา  นายอนันต์ ไกรนรา  นายเจริญ พรหมรักษ์  นายพงศ์เทพ ช่วยนาค  นายสันติศักดิ์ เพชรอาวุธ  นายจักรรินทร์ อินทวงศ์  นายสมพร พงค์ทองเมือง  นายสมเกียรติ พรมทอง  นายปรึกษา ชัยวิชิต  นายณรงค์ศักดิ์ ตรีชัย  นายทวีศักดิ์ สุดวิลัย  นายอรุณศักดิ์ ชูแก้ว  นางสาวอุทัยวรรณ เครือจันทร์ | ประธานสภาฯ  รองประธานสภาฯ  ส.อบต. หมู่ที่ 1  ส.อบต. หมู่ที่ 1  ส.อบต. หมู่ที่ 2  ส.อบต. หมู่ที่ 5  ส.อบต. หมู่ที่ 5  ส.อบต. หมู่ที่ 6  ส.อบต. หมู่ที่ 6  ส.อบต. หมู่ที่ 7  ส.อบต. หมู่ที่ 7  ส.อบต. หมู่ที่ 8  ส.อบต. หมู่ที่ 8  เลขานุการสภาฯ  ผู้ช่วยเหลืองานสภาฯ | ไพรสุริยันต์ ชำนาญกิจ  อัมรินทร์ ใจดี  สุพรชัย แผ่นศิลา  อนันต์ ไกรนรา  เจริญ พรหมรักษ์  พงศ์เทพ ช่วยนาค  สันติศักดิ์ เพชรอาวุธ  จักรรินทร์ อินทวงศ์  สมพร พงค์ทองเมือง  สมเกียรติ พรมทอง  ปรึกษา ชัยวิชิต  ณรงค์ศักดิ์ ตรีชัย  ทวีศักดิ์ สุดวิลัย  อรุณศักดิ์ ชูแก้ว  อุทัยวรรณ เครือจันทร์ |  |

**ผู้ขาดการประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| 1. | **---** | **---** | **--** |  |

**ผู้ลาการประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลงชื่อ** | **หมายเหตุ** |
| 1. | - | - | - | **---** |

-2-

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **รายชื่อ** | **ตำแหน่ง** | **ลงชื่อ** | **หมายเหตุ** |
| 1.  2.  3.  4.  5. | นายสุจิต ชำนาญกิจ  นายอดุลย์ ชนะพล  นายสุวรรณรัตน์ บุญทอง  นายยงยุทธ หมวดทิพย์  นางสาวนภสร ทองขยัน | นายก อบต.  รองนายกฯ  เลขานายก ฯ  นักวิเคราะห์นโยบายและแผน  นักวิชาการจัดเก็บรายได้ | สุจิต ชำนาญกิจ  อดุลย์ ชนะพล  สุวรรณรัตน์ บุญทอง  ยงยุทธ หมวดทิพย์  นภสร ทองขยัน |  |

**เริ่มประชุมเวลา 10.00 น.**

**ระเบียบวาระการประชุม**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**ระเบียบวาระที่ ๒ เรื่องรับรองรายงานการประชุมครั้งที่ผ่านมา**

สมัยสามัญ สมัยที่ 1 ครั้งที่ 1 ประจำปี 2563 เมื่อวันที่ 15 กุมภาพันธ์ 2563

**ระเบียบวาระที่ ๓ เรื่องเสนอเพื่อทราบ**

3.1 ..........................................................................................

3.2....................................................................................**.**.....

**ระเบียบวาระที่ ๔ เรื่องเสนอเพื่อพิจารณา**

๔.๑ เรื่อง พิจารณาให้ความเห็นชอบร่างข้อบัญญัติองค์การบริหารส่วนตำบลกุแหระ เรื่อง การติดตั้งบ่อดักไขมันบำบัดน้ำเสียในอาคาร พ.ศ. ........

4.2 เรื่อง พิจารณาให้ความเห็นชอบร่างแผนพัฒนาท้องถิ่น (พ.ศ.2561-2565) เพิ่มเติมเปลี่ยนแปลง ครั้งที่ 1/2563

4.3 เรื่อง พิจารณาให้ความเห็นชอบการสมัครเข้าร่วมโครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯสยามบรมราชกุมารี (อพ.สธ.)

**ระเบียบวาระที่ ๕ เรื่องอื่น ๆ (ถ้ามี)**

/เมื่อเวลา...

-3-

-- เมื่อเวลา ๑0.๐๐ น. นายอรุณศักดิ์ ชูแก้ว เลขานุการสภาฯ ได้ให้สัญญาณเข้าห้องประชุม เพื่อตรวจสอบองค์ประชุมปรากฏว่าครบองค์ประชุม จึงขอเชิญประธานสภาฯ จุดธูป เทียน บูชาพระรัตนตรัย กล่าวเปิดการประชุมและดำเนินการประชุมตามระเบียบวาระ ดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

ประธานสภาฯ นายไพรสุริยันต์ ชำนาญกิจ ได้กล่าวทักทายที่ประชุม และแจ้งว่าวันนี้เป็นการประชุมสภาสมัยวิสามัญ สมัยที่ 1 ครั้งที่ 1 ประจำปี พ.ศ. 2563 และผมขอแจ้งให้ทราบเนื่องจากนายกฯ มีเรื่องเร่งด่วนขอเพิ่มเติมเข้าระเบียบวาระการประชุม ในระเบียบวาระที่ 3 เสนอเพื่อทราบ เรื่อง การจัดเก็บภาษีที่ดินและสิ่งปลูกสร้าง และระเบียบวาระที่ 4 เพื่อเสนอให้สภาพิจารณาให้ความเห็นชอบ เรื่อง การโอนงบประมาณเพื่อดำเนินโครงการตอกเสาเข็มหอถังสูงของระบบประปาชนบทบ้านเสม็ดจวน (โรงรมยาง) หมู่ที่ 4

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมครั้งที่ผ่านมา**

ประธานสภาฯ . ขอเชิญ เลขานุการสภาฯ อ่านรายงานการประชุมสภาสมัยสามัญ สมัยที่ 1 ครั้งที่ 1 ประจำปี 2563 เมื่อวันที่ 15 กุมภาพันธ์ 2563 เพื่อให้ที่ประชุมพิจารณารับรอง

เลขานุการสภา ฯ.ได้อ่านรายงานการประชุมสภาสมัยสามัญ สมัยที่ 1 ครั้งที่ 1

ประจำปี พ.ศ. 2563 เมื่อวันที่ 15 กุมภาพันธ์ 2563 เพื่อให้ที่ประชุมพิจารณารับรอง

ที่ประชุม ที่ประชุมมีมติ

รับรอง 12 เสียง

ไม่รับรอง - เสียง

งดออกเสียง 1 เสียง

**ระเบียบวาระที่ ๓ เรื่องเสนอเพื่อทราบ**

* 1. **เรื่อง การจัดเก็บภาษีที่ดินและสิ่งปลูกสร้าง**

ประธานสภาฯ ขอเชิญ นายกฯเสนอเพื่อทราบ เรื่อง การจัดเก็บภาษีที่ดินและสิ่งปลูกสร้าง ขอเชิญครับ

นายก อบต. กราบเรียนประธานสภาฯ กระผม นายสุจิต ชำนาญกิจ นายก อบต.สำหรับเรื่องการจัดเก็บภาษีที่ดินและสิ่งปลูกสร้าง รายละเอียดผมขอมอบหมายให้ นักวิชาการจัดเก็บรายได้ ชี้แจง ขอเชิญครับ

นางสาวนภสร ทองขยัน กราบเรียน ประธานสภาฯ ดิฉัน นางสาวนภสร ทองขยัน เจ้าพนักงาน

จัดเก็บรายได้ ขอชี้แจงถึงการจัดเก็บภาษีที่ดินและสิ่งปลูกสร้าง ซึ่ง

/เป็นการ...

-4-

เป็นการจัดเก็บภาษีตัวใหม่ ทางเจ้าหน้าที่เองได้ลงพื้นที่ไปประชาสัมพันธ์ให้ราษฎรแต่ละหมู่บ้านได้เข้าใจบ้างแล้ว ภาษีที่ดินและสิ่งปลูกสร้างเป็นภาษีตัวใหม่ที่ต่อยอดมาจากภาษีบำรุงท้องที่ ภาษีโรงเรือน ซึ่งภาษีสองตัวนี้ได้ยกเลิกการจัดเก็บไปแล้ว ถ้าหากผู้เสียภาษีที่ยังค้างชำระภาษีและยังไม่ชำระเป็นปัจจุบัน คือ ปี พ.ศ. 2562 ก็ขอให้ท่านสมาชิกฯช่วยแจ้งประชาสัมพันธ์ให้ราษฎรในพื้นที่เข้ามาชำระภาษีให้เป็นปัจจุบันด้วย สำหรับภาษีที่ดินและสิ่งปลูกสร้างนี้เป็นภาษีที่เก็บจากผู้ชำระภาษี คือ เจ้าของที่ดินเก็บจากเจ้าของที่ดิน สิ่งปลูกสร้างเก็บจากเจ้าของสิ่งปลูกสร้าง คือแยกกันไป เช่น เราปล่อยที่ดินให้เขาเช่าและมีการก่อสร้างเสาสัญญาณโทรศัพท์ขึ้น การจัดเก็บภาษี คือ ภาษีที่ดินเก็บจากเจ้าของที่ดิน เสาสัญญาณโทรศัพท์ เราจะประเมินแจ้งไปยังเจ้าของสิ่งปลูกสร้างเพื่อเรียกเก็บภาษี สำหรับการชำระภาษีปกติจะชำระภายในเดือนเมษายนเหมือนกับภาษีอื่นๆ แต่ในปีนี้เขาได้เลื่อนออกไปภายในเดือนสิงหาคม และตอนนี้ได้แจ้งไปยังหมู่บ้าน หมู่ที่ 1 หมู่ที่ 2 บางส่วนได้ทราบแล้ว ส่วนหมู่บ้านอื่นกำลังทยอยแจ้งไปเพราะต้องมาคำนวณภาษีที่ดินก่อน อัตราภาษีนั้นมาจากกรมธนารักษ์ จึงขอให้สมาชิกช่วยประชาสัมพันธ์ให้ราษฎรในพื้นที่ทราบด้วย และถ้าหากราษฎรไม่เข้าใจให้มาสอบถามรายละเอียดจากเจ้าหน้าที่ กองคลัง ได้

ที่ประชุม รับทราบ

**ระเบียบวาระที่ 4 เรื่องเสนอเพื่อพิจารณา**

**4.1 เรื่อง พิจารณาให้ความเห็นชอบร่างข้อบัญญัติองค์การบริหารส่วนตำบล เรื่อง การติดตั้งบ่อดักไขมันบำบัดน้ำเสียในอาคาร พ.ศ. .....**

ประธานสภาฯ ขอเชิญนายกฯ ได้ชี้แจงต่อสภาฯ ในการจัดทำร่างข้อบัญญัติองค์การ บริหารส่วนตำบลกุแหระ เรื่อง การติดตั้งบ่อดักไขมันบำบัดน้ำเสียในอาคาร พ.ศ. ... ในครั้งนี้ ขอเชิญครับ

นายก อบต. กราบเรียนประธานสภาฯ กระผม นายสุจิต ชำนาญกิจ นายก อบต. สำหรับ เรื่อง การจัดทำร่างข้อบัญญัติฯ ฉบับดังกล่าวรายละเอียดผมขอมอหมายให้ นักวิเคราะห์นโยบายและแผน ได้ชี้แจงต่อสภาฯ ขอเชิญครับ

/ นายยงยุทธ...

-5-

นายยงยุทธ หมวดทิพย์ กราบเรียน ประธานสภาฯ กระผม นายยงยุทธ หมวดทิพย์ นักวิเคราะห์นโยบายและแผน สำหรับการจัดทำข้อบัญญัติองค์การบริหารส่วนตำบลกุแหระ เรื่อง การติดตั้งบ่อดักไขมันบำบัดน้ำเสียในอาคาร พ.ศ. ..... ได้จัดทำขึ้นเป็นฉบับแรกซึ่ง กรมส่งเสริมการปกครองท้องถิ่นได้มีหนังสือสั่งการให้ทุก อบต.และเทศบาล จัดทำข้อบัญญัติดังกล่าวขึ้น โดยให้มีข้อบัญญัตินี้ประกาศใช้ เนื้อหาโดยรวมคือเป็นการควบคุมบ้านเรือน ตัวอาคารทุกอาคารที่ปล่อยน้ำเสียจากครัวเรือน จากการประกอบกิจการลงในแหล่งน้ำสาธารณะ หรือ

แหล่งระบายน้ำที่เป็นส่วนรวมซึ่งต้องมีบ่อดักไขมันติดตั้งทุกครัวเรือน

กฎหมายนั้นเป็นอำนาจของเจ้าพนักงานท้องถิ่นให้ตราเป็นข้อบัญญัตินี้ไว้ สำหรับรายละเอียดปรากฏตามเอกสารที่ได้แจกจ่ายซึ่งอยู่ในมือท่านแล้ว

ประธานสภาฯ ผมขอสอบถามแทนสมาชิกฯ ในกรณีที่บ้านเรือนที่สร้างมาแล้วหลายปีต้องให้เขาติดตั้งบ่อดักไขมันด้วยหรือไม่

นายยงยุทธ หมวดทิพย์ ในกรณีนี้จริงๆแล้วถ้าว่ากันด้วยกฎหมายต้องทำแต่ของเรามีข้อบัญญัตินี้ไว้เพื่อรองรับในการขยายตัวของเมืองในลำดับต่อไปเพราะว่าพื้นที่ของเราเป็นพื้นที่ชนบท ขอให้ท่านเปิดดูในข้อบัญญัติข้อ ๑๒ ระเบียบได้บัญญัติไว้ว่า ให้เจ้าพนักงานท้องถิ่นมีอำนาจในการพิจารณา ยกเว้นการปฏิบัติตามข้อบัญญัตินี้ตามความจำเป็นและความเหมาะสมของอาคารและพื้นที่บางแห่ง อาทิเช่น พื้นที่บนภูเขา พื้นที่เกษตรกรรม พื้นที่ชนบท เป็นต้น เพราะฉะนั้นอำนาจที่ว่าจะยกเว้นการปฏิบัติหรือไม่ให้เป็นอำนาจของนายก อบต. ครับ

ประธานสภาฯ ไม่ทราบว่ามีสมาชิกท่านใดสงสัยจะซักถามอีกบ้างขอเชิญครับ

นายพงศ์เทพ ช่วยนาค กราบเรียนประธานสภาฯ กระผม นายพงศ์เทพ ช่วยนาค สมาชิกฯหมู่ที่ 5 ผมคิดว่าข้อบัญญัติฉบับนี้ถ้าใช้บังคับกับพื้นที่ที่สร้างใหม่น่าจะใช้บังคับได้ และถ้าจะให้ปฎิบัติกับการรื้อฟื้นถ้าเป็นองค์กร หน่วยงาน หรือห้องแถว น่าจะบังคับใช้ได้ แต่ถ้าเป็นบ้านเรือนคงจะยาก เพราะฉะนั้นผมอยากจะสอบถามแทนสมาชิกฯทุกท่านว่าถ้าจะสร้างบ้านต่อไปจะต้องทำอย่างไรบ้าง ถ้าพื้นที่ไม่เกิน 150 ตารางเมตร ต้องทำอย่างไร ถ้าเกิน 150 ตารางเมตร ต้องทำอย่างไร เพื่อจะได้บอกกล่าวให้กับราษฎร์ทราบ

เลขานุการสภาฯ กราบเรียนประธานสภาฯ กระผม นายอรุณศักดิ์ ชูแก้ว เลขานุการสภาฯ ในฐานะปลัด อบต. ตามที่ท่านสมาชิกได้สอบถามคือถ้าเป็นการปฎิบัติตามกฎหมายจะมีผลบังคับใช้ตั้งแต่วันที่นายกฯได้ลงนาม

/ประกาศใช้...

-6-

ประกาศใช้เป็นต้นไปจะไม่มีผลย้อนหลัง เพราะฉะนั้นเราต้องทำความเข้าใจกับกองช่างด้วยว่าถ้าใครมาของอนุญาตสร้างบ้าน ต่อไปจำเป็นต้องตรวจดูว่ามีบ่อดักไขมันด้วยหรือไม่ หากไม่มีก็ไม่สามารถก่อสร้างได้ โดยให้ถือปฏิบัติตั้งแต่ข้อบัญญัติฉบับนี้ใช้บังคับเป็นต้นไป ถ้าเราจะไปย้อนหลังจะเป็นการเพิ่มภาระค่าใช้จ่ายให้กับครัวเรือนซึ่งผมไม่เห็นด้วย แต่ถ้าต่อไปข้างหน้าตำบลกุแหระมีความหนาแน่นของชุมชน ความหนาแน่นของครัวเรือนเพิ่มขึ้น ต่อไปในอนาคตถ้าเราไม่ได้มีการวางระบบป้องกันไว้แหล่งน้ำธรรมชาติจะมีผลกระทบต่อชุมชนในเรื่องของน้ำเน่าเสีย ซึ่งกระทรวงมหาดไทยได้มีหนังสือมาให้ถือปฏิบัติจึงถือว่าเป็นเรื่องสำคัญ สำหรับมาตรฐานการก่อสร้างบ่อดักไขมันผมขอให้นักวิเคราะห์ไปประสานกับกองช่างเพื่อนำแบบมาตรฐานการก่อสร้างมาแนบไว้ในข้อบัญญัติให้ครบถ้วนสมบูรณ์ด้วย

ประธานสภาฯ ไม่ทราบว่าที่ประชุมมีท่านใดจะซักถามเพิ่มเติมบ้าง ขอเชิญครับ

ที่ประชุม ไม่มีใครมีอะไรจะซักถาม

ประธานสภาฯ ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547 และแก้ไขเพิ่มเติม (ฉบับที่ 2) พ.ศ.2554 ข้อ 45 ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดก็ได้ ในการพิจารณาสามวาระรวดเดียว ผู้บริหารท้องถิ่นหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนผู้ที่อยู่ในที่ประชุมจะเป็นผู้เสนอก็ได้ เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้ว การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานคณะกรรมการแปรญัตติร่างข้อบัญญัติงบประมาณจะพิจารณาสามวาระรวดเดียวไม่ได้ และในการพิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อย

กว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

จึงขอมติที่ประชุมสภาฯเพื่อพิจารณาให้ความเห็นชอบ ร่างข้อบัญญัติองค์การบริหารส่วนตำบลกุแหระ เรื่อง การติดตั้งบ่อดักไขมันบำบัดน้ำเสียในอาคาร พ.ศ. .......... หรือไม่

/ที่ประชุม....

-7-

ที่ประชุม ที่ประชุมมีมติ

เห็นชอบ 12 เสียง

ไม่เห็นชอบ -- เสียง

งดออกเสียง 1 เสียง

**4.2 เรื่อง พิจารณาให้ความเห็นชอบร่างแผนพัฒนาท้องถิ่น (พ.ศ. 2561-2565) เพิ่มเติมเปลี่ยนแปลง ครั้งที่ 2/2563**

ประธานสภาฯ ขอเชิญนายกได้ชี้แจงต่อสภาฯ ถึงสาเหตุที่ต้องเพิ่มเติมแผนพัฒนาท้องถิ่นในครั้งนี้ ขอเชิญครับ

นายก อบต. กราบเรียนประธานสภาฯ กระผม นายสุจิต ชำนาญกิจ นายก อบต. สำหรับการเพิ่มเติมแผนพัฒนาท้องถิ่นเนื่องจากปีนี้ได้เกิดการแพร่ระบาดของโรคติดเชื้อไวรัสโคโรนา 2019 (COVID-19 ) ขึ้น ทางจังหวัดฯจึงได้มีหนังสือสั่งการให้ยกเว้นการจัดทำประชาคมท้องถิ่นกรณีการเพิ่มเติมแผนพัฒนาท้องถิ่นขององค์กรปกครองส่วนท้องถิ่นโดยเขาให้ทำแต่ในแผน และบังเอิญปีนี้ทางหมู่บ้านได้จัดทำแผนพัฒนาหมู่บ้านขึ้นจึงได้จัดส่งมาให้ อบต. จึงมีความจำเป็นต้องเพิ่มเติมแผนเพื่อเสนอเข้าข้อบัญญัติต่อไป สำหรับรายละเอียดผมขอเชิญนักวิเคราะห์นโยบายและแผนชี้แจงต่อที่ประชุม ขอเชิญครับ

นายยงยุทธ หมวดทิพย์ กราบเรียนประธานสภาฯ กระผม นายยงยุทธ หมวดทิพย์ นักวิเคราะห์นโยบายและแผน ผมขอชี้แจงรายละเอียดโครงการแผนพัฒนาท้องถิ่น (พ.ศ.2561-2565) เพิ่มเติมเปลี่ยนแปลง ครั้งที่ 2/2563 ดังนี้

1. ยุทธศาสตร์จังหวัดที่ 1 การบริหารจัดการเกษตรและอุตสาหกรรมสู่มาตรฐานครบวงจร และเป็นมิตรกับสิ่งแวดล้อม
2. ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดที่ 4 การพัฒนาโครงสร้างพื้นฐาน
3. ยุทธศาสตร์ การพัฒนาโครงสร้างพื้นฐาน
   1. แผนงาน เคหะและชุมชน
4. โครงการก่อสร้างถนนลาดยาง DBST สายควนแตระ – หมู่บ้านจุฬาภรณ์พัฒนา 4 หมู่ที่ 1 โดยทำการก่อสร้างถนนลาดยาง DBST ผิวจราจรกว้าง 5 เมตร ยาว 400 เมตร งบประมาณปี 2564 จำนวน 900,000 บาท

/2.โครงการ...

-8-

1. โครงการก่อสร้างถนนลาดยาง DBST สายแยกซอยท่าดิน– คลองสินปุน หมู่ที่ 1 โดยทำการก่อสร้างถนนลาดยาง DBST ผิวจราจรกว้าง 5 เมตร ยาว 400 เมตร งบประมาณปี 2564 จำนวน 900,000 บาท
2. โครงการก่อสร้างถนนบุกเบิกสายเขาทะลุ – ควนกลาง หมู่ที่ 2 โดยทำการก่อสร้างถนนบุกเบิกผิวจราจรกว้าง 6 เมตร ยาว 1,500 เมตร งบประมาณปี 2564 จำนวน 675,000 บาท
3. โครงการก่อสร้างถนนลาดยาง DBST สาย สปก. หมู่ที่ 2 โดยทำการก่อสร้างถนนลาดยาง DBST ผิวจราจรกว้าง 5 เมตร ยาว 400 เมตร งบประมาณปี 2564 จำนวน 900,000 บาท
4. โครงการก่อสร้างถนนลาดยาง DBST สายแยก ทล.4038– ราชเวช หมู่ที่ 3 โดยทำการก่อสร้างถนนลาดยาง DBST ผิวจราจรกว้าง 5 เมตร ยาว 400 เมตร งบประมาณปี 2564 จำนวน 900,000 บาท
5. โครงการก่อสร้างถนนบุกเบิก สายควนเคี่ยม – ต้นจิก หมู่ที่ 4 โดยทำการก่อสร้างถนนบุกเบิก ผิวจราจรกว้าง 6 เมตร ยาว 2,000 เมตร งบประมาณปี 2564 จำนวน 900,000 บาท
6. โครงการก่อสร้างถนนลาดยาง DBST สายวังหินลับ หมู่ที่ 4 โดยทำการก่อสร้างถนนลาดยาง DBST ผิวจราจรกว้าง 5 เมตร ยาว 400 เมตร งบประมาณปี 2564 จำนวน 900,000 บาท
7. โครงการก่อสร้างถนนลาดยาง DBST สายบ้านนางสงวน – บ้านางเงิน หมู่ที่ 5 โดยทำการก่อสร้างถนนลาดยาง DBST ผิวจราจรกว้าง 5 เมตร ยาว 400 เมตร งบประมาณปี 2564 จำนวน 900,000 บาท
8. โครงการโอเวอร์เลย์ถนนสายในหมู่บ้านจุฬาภรณ์พัฒนา 3 หมู่ที่ 6 โดยทำการโอเวอร์เลย์ผิวจราจรกว้าง 5 เมตร ยาว 400 เมตร งบประมาณปี 2564 จำนวน 900,000 บาท
9. โครงการก่อสร้างถนนลาดยาง DBST สายชลประทาน หมู่ที่ 7 โดยทำการก่อสร้างถนนลาดยาง DBST ผิวจราจรกว้าง 5 เมตร ยาว 400 เมตร งบประมาณปี 2564 จำนวน 900,000 บาท

/11. โครงการ...

-9-

1. โครงการก่อสร้างถนนลาดยาง DBST สายหลังเขานุ้ย หมู่ที่ 8 โดยทำการก่อสร้างถนนลาดยาง DBST ผิวจราจรกว้าง 5 เมตร ยาว 400 เมตร งบประมาณปี 2564 จำนวน 900,000 บาท
2. โครงการงานทาสีเส้นแบ่งผิวจราจรถนนภายในหมู่บ้านจุฬาภรณ์พัฒนา 3 หมู่ที่ 6 โดยทำการทาสีเส้นแบ่งผิวจราจรถนนกว้าง 5 ยาว 800 เมตร งบประมาณปี 2564 จำนวน 900,000 บาท
3. โครงการก่อสร้างถนนบุกเบิกสายทุ่งใหญ่ – ลำทับ เชื่อมถนนสายเขาทะลุควนกลาง หมู่ที่ 2 โดยทำการก่อสร้างถนนบุกเบิกผิวจราจรกว้าง 6 เมตร ยาว 25,000 เมตร งบประมาณปี 2564 จำนวน 800,000 บาท
4. โครงการก่อสร้างไฟส่องทางภายในหมู่บ้าน หมู่ที่ 6 โดยทำการก่อสร้างไฟส่องทาง จำนวน 30 จุด งบประมาณปี 2564 จำนวน 600,000 บาท
5. โครงการก่อสร้างไฟส่องทางภายในหมู่บ้าน หมู่ที่ 7 โดยทำการก่อสร้างไฟส่องทาง จำนวน 30 จุด งบประมาณปี 2564 จำนวน 600,000 บาท
6. ยุทธศาสตร์จังหวัดที่ 4 การพัฒนาคน ชุมชน และสังคมให้น่าอยู่ เข็มแข็ง ตามปรัชญาเศรษฐกิจพอเพียง
7. ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดที่ 3 การพัฒนาสังคมและคุณภาพชีวิต

1. ยุทธศาสตร์ 2 พัฒนาทรัพยากรมนุษย์และสังคม

1.1 แผนงานเคหะและชุมชน

1. โครงการก่อสร้างรั้วรอบศูนย์พัฒนาเด็กเล็ก โดยทำการก่อสร้างรั้วศูนย์พัฒนาเด็กเล็กบ้านจุฬาภรณ์พัฒนา 3 และจุฬาภรณ์พัฒนา 4 งบประมาณปี 2564 จำนวน 1,000,000 บาท
2. โครงการก่อสร้างป้ายศูนย์พัฒนาเด็กเล็ก โดยทำการก่อสร้างป้ายศูนย์พัฒนาเด็กเล็กบ้านจุฬาภรณ์พัฒนา 3 งบประมาณปี 2564 จำนวน 100,000 บาท
3. โครงการก่อสร้างรั้วรอบโรงเรียนอนุบาลองค์การบริหารส่วนตำบลกุแหระ โดยทำการก่อสร้างรั้วรอบโรงเรียนอนุบาล

/องค์การ...

-10-

องค์การบริหารส่วนตำบลกุแหระ งบประมาณปี 2564 จำนวน 1,000,000 บาท

1. โครงการก่อสร้างป้ายศูนย์พัฒนาเด็กเล็ก โดยทำการก่อสร้างป้ายศูนย์พัฒนาเด็กเล็กบ้านจุฬาภรณ์พัฒนา 4 งบประมาณปี 2564 จำนวน 100,000 บาท
2. โครงการปรับปรุงภูมิทัศน์โรงเรียนอนุบาล อบต. กุแหระ โดยทำการปรับปรุงภูมิทัศน์โรงเรียนอนุบาล อบต.กุแหระ จำนวน 1 แห่ง งบประมาณปี 2564 จำนวน 500,000 บาท
3. โครงการติดตั้งระบบไฟแบบ UV ฆ่าเชื้อโรคในห้องเรียน โดยทำการติดตั้งระบบไฟแบบ UV ฆ่าเชื้อโรคในห้องเรียนศูนย์พัฒนาเด็กเล็กบ้านจุฬาภรณ์พัฒนา 3 และ4 และโรงเรียนอนุบาลองค์การบริหารส่วนตำบลกุแหระ จำนวน 9 ห้องเรียน งบประมาณปี 2564 จำนวน 120,000 บาท
4. โครงการระบบคัดกรองโรคสำหรับโรงเรียนอนุบาลองค์การบริหารส่วนตำบลกุแหระ โดยทำการติดตั้งระบบคัดกรอง

โรคตามแบบขององค์การบริหารส่วนตำบลกุแหระ งบประมาณปี 2564 จำนวน 50,000 บาท

1. โครงการติดตั้งระบบเก็บน้ำสะอาดสำหรับโรงเรียนอนุบาลองค์การบริหารส่วนตำบลกุแหระ โดยทำการติดตั้งระบบเก็บน้ำสะอาดสำหรับโรงเรียนอนุบาลองค์การบริหารส่วนตำบลกุแหระ งบประมาณปี 2564 จำนวน 100,000 บาท
2. โครงการบริหารจัดการศูนย์พัฒนาเด็กเล็กจุฬาภรณ์พัฒนา 3 โดยทำการจ้างเหมาบริการทำความสะอาดอาคารทั้งใน/นอก รอบๆอาคารเรียน ตัดหญ้ากำจัดวัชพืช จัดตกแต่งสวน สนามหญ้า ฯลฯ ให้ศูนย์พัฒนาเด็กเล็กสะอาดน่าอยู่ งบประมาณปี 2564 จำนวน 50,000 บาท งบประมาณปี 2565 จำนวน 50,000 บาท
3. โครงการบริหารจัดการศูนย์พัฒนาเด็กเล็กจุฬาภรณ์พัฒนา 4 โดยทำการจ้างเหมาบริการทำความสะอาดอาคารทั้งใน/นอก รอบๆอาคารเรียน ตัดหญ้ากำจัดวัชพืช จัดตกแต่งสวน สนามหญ้า ฯลฯ

/ให้ศูนย์พัฒนา...

-11-

ให้ศูนย์พัฒนาเด็กเล็กสะอาดน่าอยู่ งบประมาณปี 2564 จำนวน 50,000 บาท งบประมาณปี 2565 จำนวน 50,000 บาท

1. โครงการบริหารจัดการโรงเรียนอนุบาลองค์การบริหารส่วนตำบลกุแหระ โดยทำการจ้างเหมาบริการทำความสะอาดอาคารทั้งใน/นอก รอบๆ อาคารเรียน ตัดหญ้ากำจัดวัชพืช จัดตกแต่งสวน สนามหญ้า ฯลฯ ให้โรงเรียนน่าอยู่ งบประมาณปี 2564 จำนวน 72,000 บาท งบประมาณปี 2565 จำนวน 72,000 บาท

ก .ยุทธศาสตร์จังหวัดที่ 4 การพัฒนาคน ชุมชน และสังคมให้น่าอยู่ เข็มแข็ง ตามปรัชญาเศรษฐกิจพอเพียง

ข. ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดที่ 3 การพัฒนาสังคมและคุณภาพชีวิต

1. ยุทธศาสตร์ที่ 2 พัฒนาทรัพยากรมนุษย์และสังคม

1.1. แผนงานการศึกษา

1. โครงการแข่งขันทักษะทางวิชาการให้กับเด็กนักเรียนสังกัดองค์การบริหารส่วนตำบลกุแหระ งบประมาณปี 2563, 2564 และ ปี 2565 จำนวน ปีละ 50,000 บาท
2. โครงการแข่งขันกีฬาอนุบาลเกมส์ ให้กับเด็กนักเรียนอนุบาลสังกัดองค์การบริหารส่วนตำบลกุแหระ ทั้ง 3 แห่งบประมาณปี 2563, 2564 และ ปี 2565 จำนวน ปีละ 100,000 บาท
3. โครงการหล่อเทียนพรรษา งบประมาณปี 2563,2564 และ ปี 2565 จำนวน ปีละ 30,000 บาท
4. โครงการจัดส่งกิจกรรมแข่งขันทักษะทางวิชาการ อปท. นักเรียนสังกัด อบต.กุแหระ ทั้ง 3 แห่ง งบประมาณปี 2563 จำนวน 50,000 บาท งบประมาณปี 2564 จำนวน 80,000 บาท งบประมาณปี 2565 จำนวน 100,000 บาท
5. โครงการสนับสนุนค่าใช้จ่ายในสถานศึกษาสังกัดองค์การบริหารส่วนตำบลกุแหระ เป็นค่าอาหารกลางวัน ค่าจัดการเรียนการสอน ค่าหนังสือ ฯลฯ งบประมาณปี 2564 และ ปี 2565 จำนวนปีละ 1,257,800 บาท

/ก.ยุทธศาสตร์...

-12-

ก .ยุทธศาสตร์จังหวัดที่ 4 การพัฒนาคน ชุมชน และสังคมให้น่าอยู่ เข็มแข็ง ตามปรัชญาเศรษฐกิจพอเพียง

ข. ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดที่ 4 การเสริมสร้างธรรมาภิบาลและการบริหารจัดการบ้านเมืองที่ดี

1. ยุทธศาสตร์ พัฒนาด้านการเมืองการบริหารองค์กร

* 1. แผนงานบริหารงานทั่วไป

1. โครงการรังวัดที่ดิน เพื่อให้ทราบถึงตำแหน่งที่ตั้ง ขนาด รูปร่าง และเนื้อที่ดินที่ถูกต้อง งบประมาณ ปี 2564 จำนวน 50,000 บาท งบประมาณปี 2565 จำนวน 50,000 บาท

2. โครงการจัดทำแผนที่ภาษีและทะเบียนทรัพย์สิน เพื่อจ่ายเป็นค่าจ้างในการจัดทำโครงการค่าวัสดุต่างๆ งบประมาณ ปี 2564 จำนวน 50,000 บาท งบประมาณปี 2565 จำนวน 50,000 บาท

ก .ยุทธศาสตร์จังหวัดที่ 4 การพัฒนาคน ชุมชน และสังคมให้น่าอยู่ เข็มแข็ง ตามปรัชญาเศรษฐกิจพอเพียง

ข. ยุทธศาสตร์การพัฒนาขององค์กรปกครองส่วนท้องถิ่นในเขตจังหวัดที่ 4 การเสริมสร้างธรรมาภิบาลและการบริหารจัดการบ้านเมืองที่ดี

1. ยุทธศาสตร์ พัฒนาด้านการเมืองการบริหารองค์กร

* 1. แผนงานเคหะและชุมชน

1. โครงการปรับภูมิทัศน์ อบต.กุแหระ โดยทำการปรับปรุงภูมิทัศน์ เช่น ปลูกต้นไม้ ทำพื้นคอนกรีตไฟส่องสว่าง ฯลฯ งบประมาณ ปี 2564 จำนวน 500,000 บาท

2. โครงการปรับปรุงอาคารสำนักงาน อบต.กุแหระ โดยทำการปรับปรุงอาคารสำนักงาน เช่น ระบบไฟ ฝ้าเพดาน ห้องน้ำทาสี ฯลฯ งบประมาณ ปี 2564 จำนวน 500,000 บาท

3. โครงการก่อสร้าง/ปรับปรุง/ซ่อมแซม รั้วรอบที่ทำการ อบต.กุแหระ งบประมาณ ปี 2564 จำนวน 200,000 บาท

4. โครงการต่อเติมห้องเก็บพัสดุ อบต.กุแหระ จำนวน 1 ห้อง งบประมาณ ปี 2564 จำนวน 300,000 บาท

/5.โครงการ...

-13-

5. โครงการปรับปรุงอาคารเอนกประสงค์ อบต.กุแหระ โดยทำการติดตั้งระบบเครื่องขยายเสียงและพัดลม งบประมาณ ปี 2564 จำนวน 100,000 บาท

บัญชีครุภัณฑ์

1. แผนงานการศึกษา เพื่อจ่ายเป็นค่าติดตั้งเครื่องปรับอากาศชนิดแขวน (มีระบบฟอกอากาศ) ขนาด 40,000 บีทียู จำนวน 1 เครื่องๆละ 70,000 บาท ภายในห้องเรียนโรงเรียนอนุบาล อบต. กุแหระ จำนวน 1 ห้องเรียน งบประมาณ ปี 2563,2564 และปี 2565 จำนวนปีละ 70,000 บาท
2. แผนงานการศึกษา เพื่อจ่ายเป็นค่าจัดซื้อโต๊ะเรียนสำหรับเด็กอนุบาลแบบกลุ่มเก้าอี้แยกเป็นรายบุคคล งบประมาณ ปี 2563,2564 และปี 2565 จำนวนปีละ 200,000 บาท
3. แผนงานการศึกษา เพื่อจ่ายเป็นค่าจัดซื้อโต๊ะทำงาน ระดับ 1-3 แบบเหล็ก ขนาด 4 ฟุต ตัวละ 5,500 บาท งบประมาณ ปี 2563,2564 และปี 2565 จำนวนปีละ 16,500 บาท
4. แผนงานการศึกษา เพื่อจ่ายเป็นค่าจัดซื้อโต๊ะพับหน้า เมลามีนสีเทาการ์ไฟท์ หนา 25 มิล จำนวน 10 ตัว งบประมาณปี 2564,2565 จำนวนปีละ 18,000 บาท

ประธานสภาฯ ไม่ทราบว่ามีสมาชิกฯท่านใดมีอะไรจะซักถามบ้าง ขอเชิญครับ

ที่ประชุม ไม่มีใครมีอะไรซักถาม

ประธานสภาฯ ถ้าไม่มีผู้ใดซักถาม ผมขอมติที่ประชุมเพื่อพิจารณาให้ความเห็นชอบ

ร่างแผนพัฒนาท้องถิ่น (พ.ศ. 2561-2565 ) เพิ่มเติมเปลี่ยนแปลง

ครั้งที่ 2/2563 หรือไม่

ที่ประชุม ที่ประชุมมีมติ

เห็นชอบ 12 เสียง

ไม่เห็นชอบ - เสียง

งดออกเสียง 1 เสียง

**4.3 เรื่อง พิจารณาให้ความเห็นชอบการสมัครเข้าร่วมโครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพ ราชสุดาฯสยามบรมราชกุมารี (อพ.สธ.)**

/ประธานสภาฯ

-14-

ประธานสภาฯ ขอเชิญนายกได้ชี้แจงต่อสภาฯ เรื่อง การสมัครเข้าร่วมโครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพราชสุดาฯสยามบรมราชกุมารี (อพ.สธ.) ขอเชิญครับ

นายก อบต. กราบเรียนประธานสภาฯ กระผม นายสุจิต ชำนาญกิจ นายก อบต.

เรื่อง การสมัครเข้าร่วมโครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพราชสุดาฯสยามบรมราชกุมารี (อพ.สธ.) ทางจังหวัดฯได้มีหนังสือสั่งการเข้ามาให้ อบต.ดำเนินการเข้าร่วมโครงการให้จงได้ เพื่อเป็นการสนองพระราชดำริ สมเด็จพระเทพรัตนราชสุดาฯสยามบรมราชกุมารี ส่วนรายละเอียดผมขอมอบหมาย

ให้นักวิเคราะห์นโยบายและแผน เป็นผู้ชี้แจง ขอเชิญครับ

นายยงยุทธ หมวดทิพย์ กราบเรียนประธานสภาฯ กระผม นายยงยุทธ หมวดทิพย์

นักวิเคราะห์นโยบายและแผน ขอชี้แจง เรื่อง การสมัครเข้าร่วมโครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพราชสุดาฯสยามบรมราชกุมารี (อพ.สธ.) เนื่องจากโครงการนี้ จังหวัดนครศรีธรรมราช ได้มีหนังสือเข้ามาให้ อบต.ดำเนินการสมัครเข้าร่วมโครงการให้จงได้ เพื่อเป็นการสนองพระราชดำริ สมเด็จพระเทพรัตนราชสุดาฯสยามบรมราชกุมารี โดยมีที่มาและความสำคัญ ดังนี้ พระบาทสมเด็จพระเจ้าอยู่หัวทรงมีสายพระเนตรยาวไกลทรงเห็นความสำคัญของการอนุรักษ์พันธุกรรมพืช ในปี พ.ศ. 2503 ทรงอนุรักษ์ต้นยางนา ในปี พ.ศ. 2504 ทรงให้นำพันธุ์ไม้จากภูมิภาคต่างๆ มาปลูกไว้ในสวนจิตรลดาเพื่อเป็นแหล่งศึกษาและทรงมีโครงการพระราชดำริที่เกี่ยวกับการอนุรักษ์พัฒนาทรัพยากร พัฒนาแหล่งน้ำ การอนุรักษ์และพัฒนาดิน อนุรักษ์ทรัพยากรป่าไม้ ต่อมาใน

ปี พ.ศ. 2535 สมเด็จพระเทพรัตนราชสุดาฯสยามบรมราชกุมารี ได้ทรงสืบทอดพระราชปณิธานต่อโดยมีพระราชดำริกับ นายแก้วขวัญ วัชโรทัย เลขาธิการพระราชวัง ให้ดำเนินการอนุรักษ์พืชพรรณของประเทศ โดยพระราชทานให้โครงการส่วนพระองค์ฯสวนจิตรลดาฝ่าย

วิชาการเป็นผู้ดำเนินการจัดตั้งธนาคารพืชพรรณขึ้นในปี พ.ศ. 2536-2549 โดยรับทุนสนับสนุนจากสำนักงานกรรมการพิเศษเพื่อประสานงานโครงการอันเนื่องมาจากพระราชดำริ (กปร.) และเป็นหน่วยงานขึ้นตรงกับเลขาธิการพระราชวัง ตั้งแต่ปี พ.ศ.2539 และ

/ต่อมา...

-15-

ต่อมาในปีงบประมาณ พ.ศ. 2550 สำนักพระราชวังดำเนินการจัดสรรงบประมาณให้ และให้ อพ.สธ. ดำเนินการแยกจากโครงการ

ส่วนพระองค์ฯสวนจิตรลดาตั้งแต่นั้นเป็นต้นมาจากที่ สมเด็จพระเทพรัตนราชสุดาฯสยามบรมราชกุมารี ได้ดำเนินกิจกรรมโครงการอนุรักษ์พันธุกรรมพืชอันเนื่องมาจากพระราชดำริฯ (อพ.สธ.) ในกิจกรรมปกปักพันธุกรรมพืช กิจกรรมสำรวจเก็บรวบรวมพันธุกรรมพืช กิจกรรมปลูกรักษาพันธุกรรมพืชกิจกรรมสร้างจิตสำนึกในการอนุรักษ์พันธุกรรมพืช และกิจกรรมพิเศษสนับสนุนการอนุรักษ์พันธุกรรมพืช รวมทั้งสิ้น ๘ กิจกรรม ทาง อบต.กุแหระ ได้ร่วมประชุมรับทราบการดำเนินโครงการอนุรักษ์พันธุกรรมพืชอันเนื่องมาจากพระราชดำริ และแนวทางที่ตำบลกุแหระ ขอเข้าร่วมสนองพระราชดำริ การจัดทำฐานข้อมูลทรัพยากรท้องถิ่น โดยนำพระราชกระแสสมเด็จพระเทพรัตนราชสุดาฯสยามบรมราชกุมารี

“ทำอย่างไรให้ชุมชน มาให้โรงเรียน โดยเฉพาะนักเรียน ช่วยในการอนุรักษ์พันธุกรรมพืช และมีการทำ DNA Fingerprint ในโรงเรียน” การนี้ องค์การบริหารส่วนตำบลกุแหระ ชุมชน โรงเรียน ศาสนสถาน ในตำบลกุแหระ เห็นพ้องต้องกันในการร่วมสนองพระราชดำริ ในโครงการ อพ.สธ. โดยดำเนินกิจกรรมตามศักยภาพความพร้อม และเพื่อจัดตั้ง “ศูนย์อนุรักษ์และพัฒนาทรัพยากรท้องถิ่นตำบลกุแหระ” เพื่อเป็นฐานทรัพยากรในการพึ่งตนเอง สู่เศรษฐกิจพอเพียง เกิดประโยชน์แท้แก่ชุมชนตำบลกุแหระ และประเทศชาติต่อไปในอนาคต

โดยมีวัตถุประสงค์ ดังนี้

๑. เพื่อสนองพระราชดำริ สมเด็จพระเทพรัตนราชสุดาฯสยามบรมราชกุมารี

๒. เพื่อดำเนินการสนับสนุนในกิจกรรมต่างๆ ดังนี้ กิจกรรมปก

ปักพันธุกรรมพืช กิจกรรมสำรวจเก็บรวบรวมพันธุกรรมพืช กิจกรรม

ปลูกรักษาพันธุกรรมพืช กิจกรรมอนุรักษ์และใช้ประโยชน์พันธุกรรมพืช กิจกรรมศูนย์ข้อมูลพันธุกรรมพืช กิจกรรมวางแผนพัฒนาพันธุ์พืช

กิจกรรมสร้างจิตสำนึกในการอนุรักษ์พันธุกรรมพืช กิจกรรมพิเศษสนับสนุนการอนุรักษ์พันธุกรรมพืชรวมทั้งสิ้นแปดกิจกรรม (นอกจาก

พันธุกรรมพืชแล้วรวมถึงทรัพยากรชีวภาพอื่นๆ เช่น สัตว์และจุลินทรีย์ ทรัพยากรกายภาพ ทรัพยากรวัฒนธรรมและภูมิปัญญา )

/3.เพื่อจัดทำ...

-16-

๓. เพื่อจัดทำฐานข้อมูลทรัพยากรท้องถิ่น ซึ่งมีทั้งทรัพยากร กายภาพ ทรัพยากรชีวภาพทรัพยากรวัฒนธรรมและภูมิปัญญาตำบลกุแหระ

๔. เพื่อจัดตั้ง “ศูนย์อนุรักษ์และพัฒนาทรัพยากรท้องถิ่น

ตำบลกุแหระ”

สำหรับรายละเอียดมีแค่นี้ ขอบคุณครับ

ประธานสภาฯ ไม่ทราบว่ามีสมาชิกท่านใดมีอะไรจะซักถามบ้าง ขอเชิญครับ

ที่ประชุม ไม่มีใครมีอะไรซักถาม

ประธานสภาฯ ถ้าไม่มีผมขอมติที่ประชุมเพื่อพิจารณาให้ความเห็นชอบการสมัคร

เข้าร่วมโครงการอนุรักษ์พันธุกรรมพืชอันเนื่องมาจากพระราชดำริ

สมเด็จพระเทพรัตนราชสุดาฯ สยามบรมราชกุมารี (อพ.สธ.)

ที่ประชุม ที่ประชุมมีมติ

เห็นชอบ 12 เสียง

ไม่เห็นชอบ - เสียง

งดออกเสียง 1 เสียง

* 1. **เรื่อง พิจารณาให้ความเห็นชอบโอนงบประมาณเพื่อดำเนินโครงการตอกเสาเข็มหอถังสูงของระบบประปาชนบทบ้านเสม็ดจวน (โรงรมยาง) หมู่ที่ 4**

ประธานสภาฯ ขอเชิญ เลขานุการสภาฯ ในฐานะปลัด อบต. ชี้แจงรายละเอียดการโอนงบประมาณเพื่อดำเนินการโครงการดังกล่าวในครั้งนี้ ขอเชิญครับ

เลขานุการสภาฯ กราบเรียนประธานสภาฯ กระผม นายอรุณศักดิ์ ชูแก้ว เลขานุการสภาฯ ในฐานะปลัด อบต. ผมขออธิบายเพิ่มเติมถึงความจำเป็นที่ต้อง

ดำเนินการโครงการดังกล่าว เนื่องจากเราได้ทำการเทสชั้นดินปรากฏว่า

ไม่ผ่านเพราะแบบแปลนครั้งแรกไม่มีเสาเข็ม ถ้าเทสชั้นดินผ่านสามารถใช้ก่อสร้างแบบฐานแผ่ได้เลยไม่ต้องใช้เสาเข็ม แต่ปรากฏว่าผลการ

ทดสอบความหนาแน่นของดินไม่ผ่านทำให้ระบบประปาไม่สามารถก่อสร้างได้ถ้าไม่มีเสาเข็ม เพราะประปามีความจำเป็นต่อราษฎรในพื้นที่ หมู่ที่ 4 ที่ต้องใช้ในชีวิตประจำวัน ดังนั้นจึงต้องพิจารณางบประมาณตัวที่มีความจำเป็นน้อยกว่า เพื่อนำมาดำเนินการโครงการดังกล่าว จึงได้

/พิจารณา...

-17-

พิจารณาโอนงบประมาณใน แผนงานศาสนาวัฒนธรรมและนันทนาการ งานกีฬาและนันทนาการ งบดำเนินงาน หมวดค่าใช้สอย ประเภท รายจ่ายเกี่ยวเนื่องกับการปฎิบัติราชการที่ไม่เข้าลักษณะหมวดอื่นๆ โครงการแข่งขันกีฬาประชาชน นักเรียน ต้านยาเสพติด (กุแหระเกม) ครั้งที่ 22 หน้า 32/35 งบประมาณที่โอน จำนวน 90,000 บาท เพื่อไปดำเนินโครงการตอกเสาเข็มหอถังสูงของระบบประปาชนบทบ้านเสม็ดจวน (โรงรมยาง) หมู่ที่ 4 โดยทำการตอกเสาเข็ม คอร. ขนาด 0.20 x 0.20 x 6 เมตร จำนวน 25 ต้น (รายละเอียดปรากฏตามราคากลาง ใบ ปร.5 ) ตามเอกสารที่ปรากฏในมือท่านแล้ว และสาเหตุที่โอนจากโครงการจัดการแข่งขันกีฬาฯ นั้น เนื่องจากปีนี้ได้เกิดวิกฤตจากการแพร่ระบาดของโรคติดเชื้อไวรัสโคโรนา 2019 (COVID–19 ) จึงไม่

สามารถจัดการแข่งขันกีฬาฯได้ ถ้าท่านสมาชิกฯมีอะไรสงสัยสามารถสอบถามได้ครับ

นายก อบต. กราบเรียนประธานสภาฯ กระผม นายสุจิต ชำนาญกิจ นายก อบต. ก่อนอื่นผมต้องขอบคุณเลขานุการสภาฯ ที่ได้ชี้แจงถึงรายละเอียดในการดำเนินโครงการดังกล่าวให้สภาฯทราบ ในการดำเนินโครงการตอกเสาเข็มหอถังสูงของระบบประปาชนบทบ้านเสม็ดจวน (โรงรมยาง) หมู่ที่ 4 เพราะผมคิดว่าโครงการดังกล่าวมีความจำเป็นอย่างยิ่งต่อพี่น้องราษฎรในพื้นที่ หมู่ที่ 4 ที่ต้องใช้น้ำประปา ดังนั้นเพื่อประโยชน์ของพี่น้องประชาชนจึงต้องโอนงบประมาณเข้ามาเพื่อดำเนินโครงการในครั้งนี้ และสาเหตุที่ต้องนำเสนอสภาฯ เพราะได้ดำเนินการในหมวดค่าที่ดินและสิ่งก่อสร้าง จึงต้องขออำนาจสภาฯ ในการพิจารณาให้ความเห็นชอบ ขอบคุณครับ

ประธานสภาฯ ไม่ทราบว่ามีสมาชิกท่านใดมีอะไรจะซักถามบ้าง

ที่ประชุม ไม่มีใครมีอะไรซักถาม

ประธานสภาฯ ถ้าไม่มีผมขอมติต่อที่ประชุมในการพิจารณาให้ความเห็นชอบโอนงบประมาณ แผนงานศาสนาวัฒนธรรมและนันทนาการ งานกีฬาและนันทนาการ งบดำเนินงาน หมวดค่าใช้สอย ประเภท รายจ่ายเกี่ยวเนื่อง

/กับการ...

-18-

กับการปฎิบัติราชการที่ไม่เข้าลักษณะหมวดอื่นๆ โครงการแข่งขันกีฬาประชาชน นักเรียน ต้านยาเสพติด (กุแหระเกม) ครั้งที่ 22 หน้า 32/35 จำนวน 90,000 บาท เพื่อดำเนินโครงการตอกเสาเข็มหอถังสูงของระบบประปาชนบทบ้านเสม็ดจวน (โรงรมยาง) หมู่ที่ 4 หรือไม่

ที่ประชุม ที่ประชุมมีมติ

เห็นชอบ 12 เสียง

ไม่เห็นชอบ - เสียง

งดออกเสียง 1 เสียง

**ระเบียบวาระที่ 5 เรื่องอื่นๆ**

-ไม่มี

ประธานสภา ฯ กล่าวขอบคุณทุกคนที่มาประชุมในครั้งนี้ และให้ความร่วมมือเป็นอย่างดีสำหรับวันนี้ขอเลิกประชุม

เลิกประชุมเวลา 15.30 น.

(ลงชื่อ) อรุณศักดิ์ ชูแก้ว ผู้จดรายงานการประชุม

(นายอรุณศักดิ์ ชูแก้ว)

เลขานุการสภาองค์การบริหารส่วนตำบลกุแหระ

(ลงชื่อ) ไพรสุริยันต์ ชำนาญกิจ ผู้รับรองรายงานการประชุม

(นายไพรสุริยันต์ ชำนาญกิจ)

ประธานสภาองค์การบริหารส่วนตำบลกุแหระ

ตรวจรับรองรายงานการประชุม

(ลงชื่อ) คณะกรรมการตรวจรายงานการประชุม

( นายสมพร พงค์ทองเมือง )

(ลงชื่อ) คณะกรรมการตรวจรายงานการประชุม

( นายปรึกษา ชัยวิชิต )

(ลงชื่อ) คณะกรรมการตรวจรายงานการประชุม

( นายสันติศักดิ์ เพชรอาวุธ )

รับรองสำเนาถูกต้อง

(ลงชื่อ)

(นายไพรสุริยันต์ ชำนาญกิจ)

ประธานสภาองค์การบริหารส่วนตำบลกุแหระ